CELEX: C2005/115/21
Language: et
Date: 2005-05-14 00:00:00
Title: Kohtuasi C-106/05: Eelotsusetaotlus, mille esitas Bundesfinazhof 25. novembri 2004. aasta määrusega kohtuasjas L. u. P. GmbH versus Finanzamt Bochum-Mitte

14.5.2005   
            
            
               ET
            
            
               Euroopa Liidu Teataja
            
            
               C 115/11
            
         Eelotsusetaotlus, mille esitas Bundesfinazhof 25. novembri 2004. aasta määrusega kohtuasjas L. u. P. GmbH versus Finanzamt Bochum-Mitte
   (Kohtuasi C-106/05)
   (2005/C 115/21)
   Kohtumenetluse keel: saksa
   Euroopa Ühenduste Kohus on saanud Bundesfinanzhof'i 25. novembri 2004. aasta määrusega esitatud eelotsusetaotluse kohtuasjas L.u. P. GmbH v. Finanzamt Bochum-Mitte, mis saabus kohtukantseleisse 3. märtsil 2005.
   Bundesfinanzhof küsib Euroopa Kohtult eelotsust järgmises küsimuses:
   Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas (1) artikli 13, A osa, lõige 1, punkti b ja lõike 2 kohaselt on lubatud seada direktiivis nimetatud tingimustest sõltuvaks meditsiiniliste laboratoorsete analüüside käibemaksuvabastust, juhul kui praktiseerivate arstide osutatud arstiabi on igal juhul maksuvaba?
   
      (1)  EÜT 1977 L 145, lk 1.